paragraph_text: Stara crkva u Petäjävesi (finski: Petäjäveden vanha kirkko) je drvena crkva u finskom gradu Petäjävesi, 1 km od središta grada, koja je 1994. god. upisana je na UNESCO-ov popis mjesta svjetske baštine u Europi kao reprezentativna luteranska crkva skandinavske tradicije drvene gradnje u kojoj se skladno kombiniraju renesansni elementi sa starijim gotičkim, ali i originalnim finskim elementima arhitekture. mini|lijevo|<center>Stara crkva u Petäjävesi mini|lijevo|<center>Kupola na sjecištu krakova crkve iznutra Crkvu je izgradio lokalni graditelj Jaakko Klemetinpoika Lepptien od 1763. – 64. godine na poluotoku između dva jezera, Jämsänvesi i Petäjävesi, i bila je dostupna samo brodom ljeti, ili preko leda zimi. Tlocrt joj je u obliku renesansne crkve centralnog tipa s upisanim grčkim križem raspona krakova od 17, i širinom od 7 metara. Krov s oktagonalnom kupolom je oslikan tako da imitira lukove od opeke na kamenim gotičkim crkvama. Njen monumentalni toranj sa satom je konstruirao unuk graditelja crkve, Erkki Lapptien, 1821. godine.